CELEX: 62021TN0322
Language: sl
Date: 2021-06-09 00:00:00
Title: Zadeva T-322/21: Tožba, vložena 9. junija 2021 – TB/ENISA

16.8.2021   
            
            
               SL
            
            
               Uradni list Evropske unije
            
            
               C 329/31
            
         
      Tožba, vložena 9. junija 2021 – TB/ENISA
      (Zadeva T-322/21)
      (2021/C 329/41)
      Jezik postopka: angleščina
      
         Stranki
      
      
         Tožeča stranka: TB (zastopnici: L. Levi in N. Flandin, odvetnici)
      
         Zadeva: Agencija Evropske unije za kibernetsko varnost (ENISA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe izvršnega direktorja agencije ENISA zaradi molka organa, s katero delovno mesto vodje enote službe za politiko ter delovno mesto vodje enote za finance in javna naročila nista bili opredeljeni za notranjo mobilnost (v nadaljevanju: odločba zaradi molka organa);
                  
                              —
                           
                           
                              odločba zaradi molka organa izhaja iz:
                              
                                          —
                                       
                                       
                                          upravnega obvestila 2020-11, s katerim so bili predstavljeni sklepi dialogov o notranji mobilnosti z dne 1. septembra 2020, in ki je bilo objavljeno 3. septembra 2020 (v nadaljevanju: sklepi), v skladu s katerim so bila tri delovna mesta vodje enot, in sicer enote za varovano infrastrukturo in storitve (COD1), enoto za varstvo podatkov in standardizacijo (COD2) ter enoto za operativno varnost (COD3), opredeljena za notranjo mobilnost;
                                       
                                    
                                          —
                                       
                                       
                                          odločb z dne 5. avgusta 2020, ki sta bili objavljeni na spletnem mestu agencije ENISA in ki sta se nanašali na prosti delovni, za kateri se razpiše javni natečaj, in sicer delovni mesti vodje enote pisarne izvršnega direktorja ter upravne podporne službe.
                                       
                                    
                        
            
                  —
               
               
                  po potrebi razglasi ničnost sklepov in odločb z dne 5. avgusta 2020;
               
            
                  —
               
               
                  po potrebi razglasi ničnost sklepa tožene stranke z dne 3. marca 2021 o zavrnitvi pritožbe, ki jo je tožeča stranka vložila zoper odločbo zaradi molka organa, sklepe in odločbi z dne 5. avgusta 2020.
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: neobstoj jasnosti in preglednosti, kršitev načela pravne varnosti, očitna napaka pri presoji ter kršitev načela 6 sklepa UO (upravni odbor) 2020/5.
               
            
                  2.
               
               
                  Drugi tožbeni razlog: neobstoj obrazložitve.
               
            
                  3.
               
               
                  Tretji tožbeni razlog: kršitev priloge 1 k upravnemu sporočilu.
               
            
                  4.
               
               
                  Četrti tožbeni razlog: kršitev 7. in 8. načela sklepa UO 2020/5, kršitev načela dobrega upravljanja in člena 41 Listine Evropske unije o temeljnih pravicah ter kršitev dolžnosti skrbnega ravnanja.